open-index/open-wikipedia-markdown huggingface dataset:
Silent Lucidity

**”Silent Lucidity”** on yhdysvaltalaisen Queensrÿche-yhtyeen kappale ja single vuoden 1990 *[[Empire (albumi)|Empire]]*-albumilta. Kappaleen sävelsi ja sanoitti kitaristi Chris DeGarmo. Se oli ”Empire”- ja ”Best I Can” -kappaleiden jälkeen kolmas albumilta julkaistusta kuudesta singlestä.

Kappaleen sanoitukset käsittelevät selkounia. Yhtyeen lisäksi kappaleessa kuullaan jousisoittimia, jotka sovitti Michael Kamen.

Kappale sijoittui Yhdysvalloissa ensimmäiseksi *[[Billboard]]in* Hot Mainstream Rock Tracks -listalla ja yhdeksänneksi Hot 100 -listalla, ja se on Queensrÿchen ainoa Hot 100 -listalle päässyt kappale.

Säveltäjä-sanoittaja DeGarmo voitti kappaleesta BMI-palkinnon. Syyskuun 1991 MTV Video Music Awardsissa kappaleen musiikkivideo voitti katsojakilpailun. Se oli ehdolla myös neljässä muussa kategoriassa, muun muassa parhaaksi musiikkivideoksi. Helmikuun 1992 Grammy Awardsissa kappale oli ehdolla kategorioissa paras rock-kappale ja paras duon tai yhtyeen rock-lauluesitys. Queensrÿche esitti kappaleen sekä MTV- että Grammy-palkintoseremonioissa Kamenin johtaman orkesterin kanssa. Yhtye esitti kappaleen myös MTV Unplugged -ohjelmassa huhtikuussa 1992.

## Kappaleet

Singlestä julkaistiin useita eri versioita vaihtelevalla kappalelistalla. Euroopassa julkaistun 12 tuuman vinyylin ja CD:n kappalelista oli seuraava:

# Silent Lucidity
# The Mission (Live)
# Eyes of a Stranger (Live)

Livekappaleet äänitettiin Lontoon Hammersmith Odeonissa 14.–15. marraskuuta 1990.

## Listasijoitukset

## Lähteet
Ville-Veikko Eerola

**Ville-Veikko Eerola** (s. 9. huhtikuuta 1992 Hämeenlinna) on suomalainen jääkiekkopuolustaja, joka pelaa Mestis-joukkue Heinolan Peliitoissa.

## Ura
### Seuraura
Eerola on Hämeenlinnan Pallokerhon kasvatti. Hän voitti joukkueessa B-nuorten SM-pronssia vuosina 2009 ja 2010 sekä A-nuorten SM-pronssia vuonna 2012, jolloin Eerola toimi joukkueen varakapteenina. Hän debytoi miesten peleissä kaudella 2010–2011, jolloin Eerola pelasi yhden Mestis-ottelun alle 20-vuotiaiden maajoukkueessa.

Kaudeksi 2012–2013 Eerola siirtyi vuoden mittaisella sopimuksella Mestis-joukkue Heinolan Peliittoihin. 20. joulukuuta 2012 hän kävi pikakomennuksella Pelicansissa paikkaamassa puolustajavajetta. Eerola debytoi näin ollen SM-liigassa vieraissa Porin Ässiä vastaan ja sai ottelussa jääaikaa 17.16 minuuttia. Hän oli tehoilla 5+15=20 Peliittojen tehokkain puolustaja, kunnes Eerola palasi siirtotakarajalla, tammikuun 2013 lopulla loppukauden kattaneella SM-liigasopimuksella HPK:hon. Hän pelasi loppukaudella SM-liigassa viisi runkosarja- ja yhden playoff-ottelun tehden yhden syöttöpisteen. Toukokuussa 2013 Eerola teki 1+1-vuotisen jatkosopimuksen HPK:n kanssa.

Kaudella 2013–2014 Eerola jäi vähälle vastuulle HPK:ssa ja pelasi vain viisi runkosarjaottelua tehden yhden syöttöpisteen. Hän pelasi kauden aikana myös kolme Mestis-ottelua lainalla Savonlinnan Pallokerhossa. Toukokuussa 2014 HPK käytti Eerolan sopimuksessa olleen option ja teki vuoden mittaisen jatkosopimuksen hänen kanssaan. Kaudella 2014–2015 Eerola ei mahtunut kertaakaan HPK:n SM-liigajoukkueen kokoonpanoon ja seura lainasi hänet lopulta loppukaudeksi Peliittoihin tammikuussa 2015. Kaudella 2015–2016 Eerola jatkaa siellä vuoden mittaisella sopimuksella.

### Maajoukkueura
Eerola on pelannut seitsemän nuorten maaottelua.

## Tilastot

## Lähteet
*
*

### Viitteet
Jakob August Estlander

**Jakob August Estlander** (24. joulukuuta 1831 Lapväärtti – 4. maaliskuuta 1881 Messina, Sisilia, Italia) oli suomalainen lääkäri ja kirurgi. Hän valmistui lääketieteen lisensiaatiksi 1858 ja väitteli 1859. Hän oli kirurgian ja topografisen anatomian professori vuodesta 1860. Hän pyrki kehittämään kirurgian opetusta ajanmukaiseksi. Estlanderin tieteellinen maine perustuu julkaisuun *Resektion af refben vid kroniskt empyem* (1879), jossa hän esitti uuden leikkaustavan, jolla aiemmin parantumattomana pidetty krooninen märkivän keuhkopussintulehduksen aiheuttama tila saadaan paranemaan.

Estlander oli myös yhteiskunnallisesti aktiivi. Hän oli Helsingin kaupunginvaltuuston puheenjohtaja 1879–1880, Helsingfors Dagbladin perustajia, vakuutusyhtiö Kalevan perustajia ja yhtiön ylilääkäri 1874–1881. 

## Lähteet

## Aiheesta muualla
*Nordisk Familjebok, Estlander 1
Ota mies elämääsi

**Ota mies elämääsi** (*Pon un hombre en tu vida*) on vuonna 1996 ensi-iltansa saanut Eva Lesmesin ohjaama espanjalainen elokuva.

## Juoni
Jalkapallovalmentaja Juan Antonio ja tyttöbändin laulaja Belinda sananmukaisesti törmäävät uima-altaalla, ja tajuavat herättyään vaihtaneensa ruumiita keskenään. Belindaksi muuttunut Juan Antonio joutuu kävelemään korkokengillä ja torjumaan Belindan poikaystävää. Jalkapallojoukkue saa ihmetellä valmentajansa muuttunutta käytöstä.

## Lähteet
Koripallo kesäolympialaisissa 2000 – miesten turnaus

**Miesten koripalloturnaus kesäolympialaisissa 2000** alkoi 17. syyskuuta 2000 ja päättyi 1. elokuuta 2000. 

## Karsinnat läpäisseet joukkueet

## Alkulohkot
### Lohko-A

### B-lohko

## Pudotuspelit

### Puolivälierät

### Välierät

### Pronssiottelu

### Loppuottelu

## Loppusijoitukset

## Lähteet
* Sports-reference.com - Basketball at the 2000 Sydney Summer Games: Men's Basketball  
* FIBA: 2000 Olympic Games: Tournament for men
Reinhold Wilhelm von Essen

**Reinhold Wilhelm von Essen** (1669–1732 Oulu) oli ruotsalainen sotilas ja maaherra. Hänet nimitettiin 1720 Pohjanmaan maaherraksi, ja hän kehitti maakuntaa voimakkaasti isonvihan hävitysten jälkeen. Maaherra kuoli ollessaan armeijan ruodutustehtävissä Oulussa vuonna 1732.

## Lähteet
Akhenatenin rajasteela

**Akhenatenin** tai **Ekhnatonin rajasteelat** ovat faarao Akhenatenin (hallitsi 1351–1334 eaa.) muinaisegyptiläisen Akhetatenin kaupungin rajoille Egyptin uuden valtakunnan aikaan hakkauttamia steeloja, jotka kertovat kaupungin perustamisesta. Ne ovat yksi maailmanhistorian vanhimmista kaupungin perustamista koskevista dokumenteista. Steeloissa julistetaan Akhetatenin olevan Akenatenin ainoaksi oikeaksi jumalaksi julistamalle Atonille pyhitetty monumentti.

## Nimeäminen

Egyptologi Flinders Petrie nimesi viisitoista steelaa aakkosten mukaan: näistä A, B ja F sijaitsevat Niilin länsirannalla, ja loput, J, K, L, M, N, P, Q, R, S, U, V ja X itärannalla.

## Steelojen vahingot

Steela P räjäytettiin vuonna 1908 ja ryöstelijät vahingoittivat steela S:ää pahasti vuonna 1984. Vuonna 2004 se tuhottiin dynamiitilla.

## Lähteet

## Aiheesta muualla
* Boundary Stelae
Aune Äyräpää

**Aune Äyräpää** (9. tammikuuta 1898 Helsinki – 8. heinäkuuta 1981) oli suomalainen taidemaalari.

Hän sai päättötodistuksen Taideyhdistyksen piirustuskoulusta vuonna 1916, ja opiskeli sen jälkeen kaksi vuotta Taideteollisuuskorkeakoulussa. Myöhemmin hän opiskeli Ranskan taidekouluissa, muun muassa Pariisin maalausakatemiassa. Hän oli myös tekstiilitaiteilija ja suunnitteli ryijyjä.

Äyräpään vanhemmat olivat Matti Äyräpää ja hänen puolisonsa Hilda o.s. Ingman.

## Lähteet

## Aiheesta muualla

*
Devilmusick

**Devilmusick** on suomalaisen metalliyhtyeen Wizzardin ensimmäinen studioalbumi. Se on julkaistu vuonna 1998 levymerkillä Spinefarm Records.

## Kappaleet
#
#
#
#
#
#
#
#
#
#

## Kokoonpano
* Hexenmeister – kitara, laulu
* Wilska Torquemada – basso, kosketinsoitin
* J. Crow – rummut

### Muut tekijät
* Anssi Kippo – äänittäjä
* Mika Jussila – masteroija

## Aiheesta muualla
* 
* Devilmusick discogs.com -sivustolla
Children of Bodom (single)

**Children of Bodom** on kolmen suomalaisen metalliyhtyeen Children of Bodomin, Wizzardin sekä Cryhavocin split-single. Se julkaistiin vuonna 1998 levymerkillä Spinefarm Records.

Single on kaikille kolmelle sillä esiintyvälle yhtyeelle ensimmäinen julkaisu, joka on tehty levytyssopimuksen kanssa.

Singleä myytiin kultalevyyn oikeuttaneet yli 5&nbsp;000 kappaletta, ja se vietti kahdeksan viikkoa Suomen singlelistan ykköspaikalla.

## Kappaleet
;Children of Bodom
#

;Cryhavoc
#

;Wizzard
#

## Lähteet

## Aiheesta muualla
* 
*
Harald Fabritius

**Harald (Harry) August Fabritius** (21. kesäkuuta 1877 – 2. kesäkuuta 1948 Helsinki) oli suomalainen psykiatri ja professori. 

Fabritiuksen isä oli tilanomistaja, säveltäjä ja viulisti Ernst Fabritius. Fabritius oli Helsingin yliopiston psykiatrian professori ja Helsingin Lapinlahden sairaalan ylilääkäri 1925–1948. Hän vei eteenpäin neurologian oppeja ja hänen aikanaan 1930-luvulla tulivat käyttöön insuliini-, sähkö- ja kardiatsolishokkihoidot. Hän laati alan julkaisuja, joista on suomennettu esimerkiksi *Hermostuneisuus ja hermotaudit.* 

Fabritiuksen puoliso oli venäläissyntyinen taiteilija Olga Sofia (Sonja) Felicia Friedlaender (1880–1956). Heidän esikoistyttärensä Leena Sibelius (1905–1994) oli psykiatrian erikoislääkäri ja vuodesta 1952 Suomen ensimmäinen naispuolinen lääkintöneuvos sekä 1952–1968 Lääkintöhallituksen mielisairasosaston päällikkö. Hänen puolisonsa oli insinööri Johannes (Jussi) Gustaf Christian Sibelius (1904–1940), jonka isä oli psykiatri Christian Sibelius. Fabritiuksen nuorempi tytär Eva Barbara Wilhelmina Haapala (1909–1978) oli kasvifysiologian tutkija ja opettaja. Hänen puolisonsa oli Outokumpu Oy:n päägeologi Paavo Haapala (1906–2002).

Fabritiuksen veljiä olivat jääkärikapteeni Almar Fabritius ja maanviljelysneuvos Edvard Josef Fabritius.

## Lähteet
Wilhelm Fagerlund

**Lars Wilhelm Fagerlund** (26. lokakuuta 1852 Turku  – 22. syyskuuta 1939 Finström, Ahvenanmaa) oli suomalainen lääkäri ja maaherra. Hän väitteli 1886 lääketieteen ja kirurgian tohtoriksi, oli Helsingin yliopiston oikeuslääketieteen dosentti 1889–1897, Ahvenanmaan Godbyn piirilääkäri 1897–1907, lääkintöneuvos 1907–1914, Ahvenanmaan maaherra 1922–1937.

Fagerlundin vanhemmat olivat kauppalaivuri Herman Anders Fredrik Wilhelm Fagerlund ja Laura Magdalena Sofia Stigzelius. Hän pääsi ylioppilaaksi 1871 Turun kymnaasista ja hän valmistui Helsingin yliopistosta filosofian kandidaatiksi 1875, lääketieteen kandidaaatiksi 1878 ja lääketieteen lisensiaatiksi 1885. Lääketieteen ja kirurgian tohtoriksi hän väitteli 1886. 

Fagerlund toimi assistenttina Helsingin yliopiston patologis-anatomisella laitoksella 1889–1897 ja hän hoiti oikeuslääkeopin dosentin virkaa 1889–1897. Vuonna 1897 hänet nimitettiin Ahvenanmaalle Godbyn piirilääkäriksi. Hän tutustui Ahvenanmaan maakuntaan ja otti osaa sen sivistyselämään. Fagerlund oli johtavana henkilönä kansanopiston hallinnossa, hän perusti Ahvenanmaan sivistyshistoriallisen museon ja sai Ålands Vänner-yhdistyksen julkaisemaan teossarjan Ahvenanmaasta. Hän toimi sittemmin lääkintöhallituksessa lääkintöneuvoksena 1907–1914 ja erosi sitten täysinpalvelleena.

Fagerlund julkaisi lääketieteellisiä tutkimuksia varsinkin spitaalitaudista ja tuberkuloosista. Hän julkaisi myös etnografiaa ja Ahvenanmaan paikallishistoriaa käsitelleet teokset *Anteckningar om Korpo och Houtskärs socknar* (1878), *Anteckningar rörande samfärdseln emellan Sverige och Finland över Ålands hav och de åländska öarna* (1925) ja *Frans Peter von Knorring* (1929). Fagerlund vaikutti Turun linnan ja Ahvenanmaan historiallisten museoiden perustamiseen. Hän oli Suomen lääkäriseuran *Handlingar*-sarjan toimittajana 1887–1897 ja seuran puheenjohtajana 1895.

Kun Ahvenanmaan kysymys ratkaistiin 1922 Fagerlund valittiin maakunnan maaherraksi, koska hänellä oli sekä Suomen virallisten piirien että ahvenanmaalaisten luottamus. Fagerlundin onnistui suuressa määrin poistamaan päiväjärjestyksestä Ahvenanmaan kysymyksessä syntyneet erimielisyydet ja hän loi luottamukselliset suhteet maakunnan ja valtakunnan välille. Fagerlund oli maaherrana vuoteen 1938 saakka.

Fagerlund oli naimisissa vuodesta 1890 Dagmar Elin Mechelinin kanssa.

## Lähteet

## Aiheesta muualla
* Fagerlund, Lars Wilhelm
* Åländska personhistorier
Jakob Faggot

**Jakob Faggot** (13. maaliskuuta 1699 Vendel, Uplanti – 28. helmikuuta 1777) oli ruotsalainen virkamies ja maanmittari. 

Maanmittari Jakob Faggotin vanhemmat olivat nimismies Jakob Faggot ja Helena Wendler ja puoliso Eleonora Ehrenström. Faggot opiskeli Upsalan yliopistossa ja meni 1726 Ruotsin maanmittauskonttorin palvelukseen. Hän toimi maanmittauskonttorin johdossa vuodesta 1747.  Faggot oli isonjaon alkuunpanija, joka ehdotti jaon toimeenpanoa englantilaisten mallien mukaan. Varsinainen asetus siitä annettiin 1757. Faggot oli myös Ruotsin tiedeakatemian sihteeri ja julkaisi taloustieteellisiä tutkimuksia kuten *Svenska landtbrukets hinder och hjelp* (1746) ja *Om allmänna tillståndets sjukdom och hjelp* (1755).

## Lähteet

## Aiheesta muualla
*Jakob Faggot, Nordisk familjebok
*Jacob Faggot, Svenskt biografiskt lexikon
Wizzard (albumi)

**Wizzard** on saman nimisen metalliyhtyeen toinen studioalbumi. Se on julkaistu vuonna 1999 levymerkillä Nazgul's Eyrie Productions.

Albumista olisi alun perin pitänyt tulla yhtyeen esikoisalbumi. Se nauhoitettiin jo lokakuussa 1996, mutta levy-yhtiön finanssiongelmien takia levyn julkaisua siirrettiin joulukuuhun 1999.

## Kappaleet
#
#
#
#
#
#
#
#
#
#
#
#
#
#
#

## Kokoonpano
* Hexenmeister – laulu, basso, kosketinsoitin, konerummut
* V. W. Hellboozer – kitara

### Sessiomuusikot
* Analperversor – kosketinsoitin, kitarasoolo

## Lähteet

## Aiheesta muualla
* 
* Wizzard discogs.com -sivustolla
Wizzard (metalliyhtye)

**Wizzard** oli kiteeläinen 1990-luvulla toiminut black- ja heavy metal -yhtye. Yhtye oli alun perin Teemu Kautosen sooloprojekti, ja hän soittikin kaikkia instrumentteja Wizzardin ensimmäisellä demolla. Kautonen muutti yhtyeineen Saksaan huhtikuussa 1997 ja palasi takaisin saman vuoden elokuussa, mutta muutti takaisin talvella 2001.

Vuonna 2003 yhtye julkaisi split-singlen *[[Metal Forever Vol. 1]]* Sacred Steelin kanssa, eikä ole ollut sen jälkeen julkisuudessa.

## Viimeinen tunnettu kokoonpano
* Daniel Reiß – basso, kitara
* Teemu Kautonen – kitara, laulu
* Johnny – kitara
* Cy Ghul – rummut

### Entiset jäsenet
* Wilska Torquemada – basso, kitara, kosketinsoitin
* JeeJee – kitara
* Hellboozer – kitara
* Tero Leinonen – rummut
* Sami Vänskä – rummut
* Wellu Helenius – rummut
* J. Crow – rummut
* Thypsy – rummut
* Ville – rummut

## Diskografia
;Studioalbumit
* 
* 
* 
* 

**EP:t**
* 

;Split-singlet
* 
* 

;Demot
* 
* 

## Lähteet

## Aiheesta muualla
* Wizzardin kotisivu 
* 
* Wizzard discogs.com -sivustolla
Kootut runot (Haavikko)

**Kootut runot** on vuonna 2014 ilmestynyt Paavo Haavikon runojen kokoelma. Mukana on myös Haavikon jäämistöstä löytyneitä ennen julkaisemattomia runoja.

## Aiheesta muualla

* Tommi Melender: Runoutta, joka vaikutti *Antiaikalainen* 4.1.2015.
* Vesa Haapala: Haavikko, modernismin laaja oppimäärä *Helsingin Sanomat* 1.2.2015.
* Esa Mäkijärvi: Oraakkelin ja pessimistin Kootut runot: Kaikki heidän vihreytensä *Demokraatti* 12.2.2015.
* Tommi Aitio: Talviasuttavia runoja *Kauppalehti* 3.2.2015.
* Jouni Tossavainen: Kun paperit on kirjoitettu loppuun *Kiiltomato.net* 25.3.2015.
Gustaf Fahlander

**Gustaf Fahlander**, aateloituna **Edelstam** (21. maaliskuuta 1764 Vermdö, Ruotsi – 14. elokuuta 1825 Burträsk, Ruotsi) oli ruotsalainen sotilas ja maaherra. 

Fahlanderin vanhemmat olivat ruukinomistaja Peter Fahlander ja Anna Kristina Engström ja puoliso vuodesta 1793 Katarina Agatha Holmström. Fahlander tuli kersantiksi Turun jalkaväkeen 1872. Hän osallistui vuoden 1788–1790 sotaan ja yleni ensin luutnantiksi 1788 ja sitten kapteeniksi. Majurin arvon hän sai 1795, everstiluutnantti ja Kajaanin pataljoonan komentaja hänestä tuli 1796. Oulun läänin vt. maaherrana Fahlander toimi 1804–1805. Suomen sodassa 1808–1809 hän kuului joukkoineen Sandelsin prikaatiin. Hän sai 1808 ylennyksen everstiksi ja hänet aateloitiin 1809 nimellä Edelstam. Vuosina 1811–1817 hän oli Länsipohjan maaherra ja sen jälkeen tilanomistaja Länsipohjan Burträskissä.

## Lähteet
Curling talviolympialaisissa 2006 – miesten turnaus

**Miesten curlingturnaus** talviolympialaisissa 2006 alkoi 13. helmikuuta ja päättyi 24. helmikuuta 2006.

## Kokoonpanot

## Alkusarja

## Välierät

## Mitalipelit
### Pronssiottelu

### Loppuottelu
Metal Forever Vol. 1

**Metal Forever Vol. 1** on metalliyhtyeiden Wizzardin ja Sacred Steelin split-single. Se on julkaistu vuonna 2003 levymerkillä MDD. Singlestä on julkaistu rajoitettu 1000 kappaleen painos.

## Kappaleet
;Sacred Steel
#

;Wizzard
#

## Kokoonpano
;Wizzard
* Cy Ghul – rummut
* Daniel Reiß – soolokitara
* Teemu Kautonen – basso, laulu
* Johnny – rytmikitara

## Lähteet

## Aiheesta muualla
* 
*
Tormentor (EP)

**Tormentor** on suomalaisen metalliyhtyeen Wizzardin EP-levy. Se on julkaistu vuonna 2000 levymerkillä Gutter Records.

## Kappaleet
#
#
#
#

## Kokoonpano
* Teemu Kautonen – laulu, kitara
* Wilska Torquemada – kitara, kosketinsoitin
* JeeJee – basso
* Thypsy – rummut

## Aiheesta muualla
* 
*
Falkenberg (täsmennyssivu)

**Falkenberg** tarkoittaa seuraavia:

* Falkenbergin kunta, kunta Ruotsissa
* Falkenberg, kunnan keskustaajama

## Sukunimi
* Aksel Falkenberg (1890–1959), suomalainen jääkärieverstiluutnantti ja maanviljelijä
* Carl Falkenberg (1644–1697), sotilas, Viipurin ja Savonlinnan läänin maaherra
* Dietrich von Falkenberg (1585–1631), saksalaissyntyinen Ruotsin armeijan palveluksessa ollut sotilas
* Gabriel Falkenberg af Sandemar (1646–1714), Turun akatemian kansleri, Turun hovioikeuden presidentti
* Johan Gottfrid von Falkenberg (1626–1674), suomalainen majuri ja valtiopäivämies
* Melker von Falkenberg (1597–1651), Liivinmaalta lähtöisin ollut ruotsalainen Turun läänin maaherra
Pamidronihappo

**Pamidronihappo** eli **pamidronaatti** (C3H11NO7P2) on toisen sukupolven bisfosfonaattilääkeaine, jota käytetään Pagetin taudin ja eräiden syöpätautien hoidossa luustovaurioiden ehkäisyyn ja hoitoon.

## Vaikutusmekanismi, käyttö ja sivuvaikutukset
Pamidronihappo estää luun resorptiota sitoutumalla luun hydroksiapatiittiin ja estämällä luuta hajottavien osteoklastien toimintaa. Toisin kuin monia muita bisfosfonaattilääkkeitä, pamidronihappoa ei ole hyväksytty osteoporoosin hoitoon, mutta sitä käytetään suonensisäisesti annosteltuna Pagetin taudin, syöpäkasvainten aiheuttaman korkean veren kalsiumpitoisuuden eli hyperkalsemian sekä myelooman ja rintasyövän aiheuttamien luustomuutosten ehkäisemiseen ja korjaamiseen.

Pamidronihapon aiheuttamia sivuvaikutuksia voivat olla kuumeilu ja flunssan kaltaiset oireet, väsymys, pääkipu, hypokalsemia, huonovointisuus ja oksentelu ja anoreksia. Pamidronihappo, kuten useat muutkin bisfosfonaattilääkkeet, voi aiheuttaa leuan osteonekroosia. Lisäksi haittana pamidronihappolääkityksellä voi olla suun kuivuminen ja huonontunut makuaisti.

## Lähteet
Pontus Fahlbeck

**Pontus Erland Fahlbeck** (1850–1923) oli ruotsalainen historioitsija ja valtiotieteilijä. Hän oli Lundin yliopiston professori vuodesta 1889 ja ensimmäisen kamarin jäsen 1903–1911. Hän oli ''Statsvetenskaplig Tidskriftin'' perustajia. Fahlbeck lahjoitti vuonna 1919 puoli miljoonaa markkaa Åbo Akademin tilastotieteen professuurin perustamiseen.

## Lähteet
Black Heavy Metal

**Black Heavy Metal** on suomalaisen metalliyhtyeen Wizzardin neljäs ja viimeinen studioalbumi. Se on julkaistu vuonna 2001 levymerkillä Gutter Records.

## Kappaleet
#
#
#
#
#
#
#
#
#

## Kokoonpano
* Teemu Kautonen – kitara, laulu
* Johnny – kitara 
* Daniel Reiß – basso
* Cy Ghul – rummut

## Aiheesta muualla
* 
* Black Heavy Metal discogs.com -sivustolla
Flintstones – Viva Rock Vegas

**The Flintstones – Viva Rock Vegas** (*The Flintstones in Viva Rock Vegas*) on vuonna 2000 ensi-iltansa saanut Brian Levantin ohjaama elokuva. Elokuva perustuu Hanna-Barberan *[[Kiviset ja Soraset]]* -animaatiosarjan hahmoihin ja on *[[The Flintstones – Kiviset ja Soraset]]* -elokuvan (1994) esiosa.

## Lähteet

## Aiheesta muualla
*
Sex – The Annabel Chong Story

**Sex – the Annabel Chong Story** (*Sex: The Annabel Chong Story*) on vuonna 1999 ensi-iltansa saanut Gough Lewisin ohjaama dokumenttielokuva, joka kertoo singaporelaisesta entisestä pornonäyttelijästä Annabel Chongista.

## Lähteet
Tomaž Hostnik

**Tomaž Hostnik** (8. marraskuuta 1961 Medvode, Jugoslavia – 21. joulukuuta 1982 lähellä Medvodea, Slovenia) oli slovenialainen muusikko. Hän oli Laibachin laulaja.

Hostnik liittyi Laibachiin vuonna 1981 ensin gramofoninkäyttäjänä ja sittemmin päälaulajana. Hostnik osallistui myös Laibachin varhaisten manifestien laatimiseen ja teki taideteoksia ensimmäisiin *Laibach Kunst* -näyttelyihin. Yhtyeen jäsenten käyttämistä salanimistä (Eber, Saliger, Keller, Dachauer) Hostnikin nimi oli Ivo Saliger.

Viimeinen julkinen esiintyminen tapahtui Zagrebissa 11. joulukuuta 1982. Kyseinen Laibach-konsertti tunnetaan nimellä *Pahan kosketus*. Kymmenen päivää myöhemmin eli 21. joulukuuta Hostnik hirttäytyi heinäkatoksessa lähellä kotikaupunkiaan Medvodea.

Laibach ei hyväksynyt keulakuvansa itsemurhaa, vaan Hostnik erotettiin ryhmästä postuumisti. Yhtye on kuitenkin myöhempinä vuosina kunnioittanut entisen laulajansa muistoa omistamalla erinäisiä projektejaan Hostnikille.

## Lähteet
Moshulu (purjevene)

**Moshulu** on Edgar Eriksonin 1946 omaan käyttöönsä tilaama jahti, joka nimettiin Moshulu-nimisen purjelaivan mukaan. Tämän itämeriristeilijän (Ö8, L13) suunnitteli Birger Slotte. Moshuluksi ristitty purjejahti (s/y) valmistui Wilenius Båtvarvetilta Porvoossa 1948. Edgarin isä Gustaf Erikson menehtyi 1947, jolloin Eriksonien purjelaivastossa vielä aktiivisti pyrittiin ylläpitämään purjelaivamerenkulkua.

s/y Moshulu on edelleen hienossa kunnossa ja aktiivisessa käytössä. Moshulun kotisatama on Helsingissä Lauttasaaressa Sindbad-pursiseurassa.

s/y Moshulun tietoja:
* Purjetunnus: Ö8 L13
* Rekisterinumero: L9566
* Pituus: 12,30&nbsp;m (40")
* Leveys: 2,75&nbsp;m
* Syväys: 1,90&nbsp;m
* Paino: 7500&nbsp;kg
* Masto: 16&nbsp;m
* Purjepinta: 55&nbsp;m2
* Oregon-mänty ja mahonki

## Aiheesta muualla
*Veneen sivusto www.moshulu.org
Pähkinäprinsessa

**Pähkinäprinsessa** () on vuonna 2001 ensi-iltansa saanut Cheng-Sheng Linin ohjaama taiwanilais-ranskalainen elokuva.

## Juoni
Nuori mies ja nainen ajelehtivat Taipeissa etsien itseään ja toisiaan. Nainen päätyy aliarvostettuun työhön, myymään lievästi huumaavia betelpähkinöitä kadulla.

## Näyttelijät

Lähde: 

## Vastaanotto
Elokuva sai Hopeinen karhu -palkinnon Berliinin elokuvajuhlilla. Helsingin Sanomien Veli-Pekka Lehtonen pitää elokuvan alkua lupaavana, mutta sitten tarina lässähtää ja henkilöt ja tarina alkavat ajelehtia kuka minnekin.

## Lähteet
Leijonankesyttäjä

**Leijonankesyttäjä** (*Lejontämjaren*) on vuonna 2003 ensi-iltansa saanut Hanne Lindwallin ohjaama elokuva.

## Lähteet
Ave Maria – Joulun klassikot

**Ave Maria – Joulun klassikot** on Jarkko Aholan joulualbumi, joka julkaistiin 9. marraskuuta 2012. Levyn myynti oli jo ennen joulukuun 2012 puoliväliä ylittänyt kultalevyrajan (10&nbsp;000 kappaletta).

Albumi valittiin vuoden 2012 neljänneksi parhaaksi joulualbumiksi.

## Kappaleet
#  (säv. Franz Schubert, san. Vexi Salmi, sov. Pessi Levanto, Janne Huttunen)
#  (säv. Karl Collan, san. Sakari Topelius, suom. san. Martti Korpilehto, sov. Pessi Levanto, Janne Huttunen)
#  (säv. Jean Sibelius, san. Sakari Topelius, sov. Janne Huttunen)
#  (säv. Kassu Halonen, san. Edu Kettunen, sov. Pessi Levanto, Janne Huttunen)
#  (säv. Otto Kotilainen, san. Sakari Topelius, suom. san. K. A. Hougberg, sov. Pessi Levanto, Janne Huttunen)
#  (säv. Giacomo Puccini, Franco Alfano, san. Giuseppe Adami, Renato Simoni, sov. Pessi Levanto)
#  (säv. Kassu Halonen, san. Vexi Salmi, sov. Pessi Levanto, Janne Huttunen)
#  (säv. Lyyli Wartiovaara-Kallioniemi, san. Viktor Rydberg, suom. san. Walter Juva, sov. Pessi Levanto, Janne Huttunen)
#  (säv. Franz Gruber, san. Joseph Mohr, suom. san. K. O. Schönemann, sov. Pessi Levanto, Janne Huttunen)
#  (säv. Tomaso Albinoni, san. Affe Hällström, sov. Janne Huttunen)

## Kokoonpano
* Jarkko Ahola – laulu 
* Bratislava Symphony Orchestra kapellimestarinaan David Hernando Rico
* Sibelius-lukion kamarikuoro johtajanaan Reijo Aittakumpu
* Pessi Levanto – flyygeli
* Samppa Laakso – urut
* Mikko Kosonen – kitara
* Ako Kiiski – basso
* Sami Kuoppamäki – rummut
* Janne Huttunen – koskettimet, perkussiot

### Tuotanto
* tuottaja – Janne Huttunen – tuottaja, äänittäjä (Neomusic)
* Miikka Huttunen – äänittäjä (Sonic Pump, Paavalinkirkko), miksaaja
* Paavo Malmberg – äänittäjä (Sonic Pump, Paavalinkirkko)
* Svante Forsbäck – masteroija
* Asko Kallonen & Hannu Sorminen – A&R (aspenmusic.fi)

## Lähteet
Melker von Falkenberg

**Melker von Falkenberg** (myös **Melchior Falkenberg**; 1. joulukuuta 1597 Kirumpää, Liivinmaa  – 3. helmikuuta 1651 Tukholma) oli ruotsalainen sotilas ja virkamies, syntyisin Liivinmaalta. Hän oli Turun läänin maaherrana vuosina 1637–1642 ja pani toimeen kreivin ajan uudistuksia. Von Falkenberg oli epäsuosittu ja suorastaan vihattu suomalaisten keskuudessa. Kun hänelle tarjottiin vuonna 1641 Porin läänin maaherruutta, hän kieltäytyi ja pyysi siirtoa pois Suomesta. Myöhemmin von Falkenberg oli Tukholman alikäskynhaltijana 1645–1648 ja sotakollegion sotaneuvoksena vuodesta 1648. Hän oli aatelin edustajana useilla valtiopäivillä vuosina 1627–1644. Sotilasarvoltaan hän oli eversti.

Melker von Falkenbergin veljenpoika oli Carl Falkenberg.

## Lähteet

## Aiheesta muualla
*
Carl Falkenberg

**Carl Falkenberg** (1644–1697) oli ruotsalainen eversti. Hän rakensi Suomen ruotujakolaitoksen eli vakinaisen sotamiehenpidon Viipurin ja Savonlinnan läänissä. Hän oli läänin maaherra 1681–1687.

Hän oli Melker von Falkenbergin veljenpoika.

## Lähteet

## Aiheesta muualla
*Svenskt biografiskt lexikon
Mademoiselle (elokuva)

**Mademoiselle** (*Mademoiselle*) on vuonna 2001 ensi-iltansa saanut Philippe Lioret’n ohjaama ranskalainen elokuva.

## Juoni
Claire Canselier (Sandrine Bonnaire) on onnellinen kahden lapsen äiti ja lääke-edustaja. Työnantajansa seminaarissa hän tapaa Pierren, siellä esiintyvän koomikon, ja he viettävät unohtumattoman päivän yhdessä.

## Lähteet
Dietrich von Falkenberg

**Dietrich von Falkenberg** (noin 1585–1631) oli saksalaissyntyinen sotilas, joka siirtyi Ruotsin armeijaan 1615. Hän oli kolmikymmenvuotisessa sodassa puolustamassa Magdeburgia ja kaatui kun Johann Tillyn joukot tunkeutuivat kaupunkiin.

## Lähteet
Hellä suudelma

**Hellä suudelma** (*Ae Fond Kiss...*) on Ken Loachin ohjaama draamaelokuva vuodelta 2004. Eri kulttuureista tulevien nuorten rakkaudesta kertovan tarinan on käsikirjoittanut Paul Laverty.

## Juoni
Nuori pakistanilaissukuinen muslimimies Casim asuu Skotlannin Glasgow’ssa ja tapaa opettajana työskentelevän nuoren katolilaisen naisen nimeltä Roisin. He rakastuvat, mutta yhteiskunnan paine aiheuttaa romanssille vaikeuksia. Casimin vanhemmat järjestävät pojalle sopivamman morsiamen, tämän serkun Jasminen. Casim on vaikeiden valintojen edessä.

## Rooleissa

## Vastaanotto

Film-O-Holic.com-elokuvasivuston Tiina Forsbergin mielestä *Hellä suudelma* on ”kaunis ja pienimuotoinen elokuva rakkaudesta, etnisyydestä ja uskonnosta nyky-Britanniassa”. Hänestä kärjekkäänä yhteiskuntakriitikkona tunnettu Loach on tässä elokuvassa lähtenyt tavallista hempeämmin liikkeelle, mutta ratkaisu ei aivan toimi: ”-- erinomaisesta alustaan huolimatta elokuva kaatuu lopulta omaan positiivisuuteensa, kun rakkaus tuntuu voittavan jälleen kaikki esteet”. *Helsingin Sanomien* Veli-Pekka Lehtonen on dramaturgiasta päinvastaista mieltä: ”Elokuva ei ensin oikein käynnisty. Henkilökuvaus on Khanien perheen kohdalla perusteellista mutta ei erityisen mieleenpainuvaa. Kepeyttäkin on tavoiteltu, mutta asianajohenki kahlitsee aika lailla elokuvaa. Elokuvan toinen tunti on kuitenkin alkua terävämpi ja siten koko jutun pelastus.”

## Lähteet
Andrei Loktionov

**Andrei Vjatšeslavovitš Loktionov** (; s. 30. toukokuuta 1990 Voskresensk, Venäjän SFNT, Neuvostoliitto) on venäläinen jääkiekkoilija, joka pelaa KHL-joukkue HK Sibir Novosibirskissa. Loktionov on pelipaikaltaan keskushyökkääjä, mutta osaa pelata myös laidassa.

## Ura
### Seuraura
Loktionov on Himik Voskresenskin kasvatti. Hän pelasi ensimmäiset miesten pelinsä Spartak Moskovan kakkosjoukkueessa, Venäjän kolmanneksi korkeimmalla sarjatasolla Pervaja Ligassa 15-vuotiaana kaudella 2005–2006. Kaudella 2006–2007 Loktionov pelasi samaa sarjaa Lokomotiv Jaroslavlin kakkosjoukkueessa. Kaudella 2007–2008 hän debytoi Jaroslavlin miesten Superliigajoukkueessa, jossa Loktionov pelasi viisi runkosarja- ja yhden pudotuspeliottelun ja teki yhden syöttöpisteen.

Los Angeles Kings varasi Loktionovin viidennellä kierroksella 123. pelaajana . Samana kesänä myös OHL-joukkue Windsor Spitfires varasi hänet  seitsemäntenä pelaajana. Loktionov voitti Spitfiresissä kauden 2008–2009 päätteeksi Memorial Cupin.

Loktionov siirtyi kaudeksi 2009–2010 Los Angelesin organisaatioon. Hän pelasi pääosan kaudestaan sen farmijoukkueessa AHL:n Manchester Monarchsissa. Loktionov pelasi kauden aikana yhden NHL-ottelun. Hän pelasi AHL:n runkosarjassa vain 29 ottelua, koska loukkasi olkapäänsä marraskuussa 2009. Kauden 2010–2011 Loktionov aloitti NHL:ssä, jossa pelasi kauden aikana yhteensä 19 runkosarjaottelua tehopistein 4+3=7. Loktionov teki NHL-uran avausmaalinsa 19. lokakuuta 2010 Carolina Hurricanesia vastaan. Loppukaudesta hän loukkasi taas olkapäänsä ja pelasi kaudella AHL:ssä yhteensä 34 runkosarjaottelua. Kaudella 2011–2012 hän pelasi NHL:ssä 39 runkosarja- ja kaksi pudotuspeliottelua tehopistein 3+4=7. Los Angeles voitti kauden päätteeksi NHL:n mestaruuden Stanley Cupin.

### Maajoukkueura

Loktionov pelasi alle 18-vuotiaiden MM-kilpailuissa Venäjän maajoukkueessa vuosina 2007 ja 2008. Vuonna 2007 Venäjä voitti turnauksen ja vuonna 2008 hopeaa. Lisäksi Loktionov pelasi alle 19-vuotiaiden World Junior A Challengessa vuonna 2008.

## Pelityyli
Loktionovin vahvuuksia ovat pelinrakentaminen, kädet, kahden suunnan pelaaminen, pelisilmä, syöttötaito, mailatekniikka, kiekonhallinta ja rauhallisuus. Loktionovin heikkouksiin kuuluu fysiikan ja voiman puute sekä loukkaantumisherkkyys. Lisäksi hän on keskinkertainen luistelija.

## Tilastot

## Lähteet
*
*
*
*

### Viitteet
Hämärän vartija (elokuva)

**Hämärän vartija** (*A Scanner Darkly*) on vuonna 2006 ensi-iltansa saanut Richard Linklaterin ohjaama elokuva. Se perustuu Philip K. Dickin samannimiseen tieteisromaaniin. Elokuvan pääosissa ovat Keanu Reeves, Robert Downey, Jr., Woody Harrelson ja Winona Ryder.

## Näyttelijöitä

## Lähteet
Peter Takaaki Hirayama

**Peter Takaaki Hirayama** (; 31. maaliskuuta 1924 Soul – 15. heinäkuuta 2023) oli japanilainen roomalaiskatolinen piispa. Hänet vihittiin papiksi Fukuokan hiippakuntaan 19. maaliskuuta 1957 ja nimitettiin Oitan hiippakunnan johtoon 15. marraskuuta 1969. Piispaksi konsekroinnin suoritti 25. tammikuuta 1970 Bruno Wüstenberg, jota avustivat Peter Saburo Hirata ja Dominic Senyemon Fukahori.

Hirayama jäi eläkkeelle 10. toukokuuta 2000.

## Lähteet
Dave L. B. Inventive

**Dave L. B. Inventive** on Dave Lindholmin bluesjuurista rockia soittava yhtye, joka julkaisi ensimmäisen albuminsa vuonna 2012. Tällöin yhtye käytti nimeä Dave Lindholm B. Inventive. Yhtye julkaisi myös toisen albumin vuonna 2012. Dave L. B. Inventive teki ensimmäiset keikkansa vasta toisen levyn julkaisun jälkeen. Helmikuussa 2015 yhtye julkaisi kolmannen albumin *Behind Shades*, jossa on mukana taustalaulajina duo, jossa oli muun muassa Battle Beastista tunettu Noora Louhimo sekä hänen veljensä Pekka Louhimo.  Lindholm ei varsinaisesti ole lyönyt loppua kokoonpanolle, mutta B. Inventiven sijaan keskittyy muuhun tuotantoonsa.

## Jäsenet
* Dave Lindholm – kitara ja laulu
* Klaus Wirzenius – basso, kitara, laulu, kosketinsoittimet, ohjelmointi
* Dino Kullberg – rummut ja lyömäsoittimet

## Diskografia
* 
* 
* 

## Lähteet
* 

## Aiheesta muualla
* Yhtyeen Facebook-sivu
Madara

**Madara** voi tarkoittaa ainakin seuraavia:

* Madara, japanilainen rockyhtye
* Madara, yksi laivanvarustaja Gustaf Eriksonin laivoista.
Michael Ekwoy Apochi

**Michael Ekwoy Apochi** (s. 6. elokuuta 1960) on nigerialainen roomalaiskatolinen piispa. Hänet vihittiin papiksi Makurdin hiippakuntaan 19. heinäkuuta 1986 ja inkardinoitiin Otukpon hiippakuntaan 10. heinäkuuta 1995. Apochi sai 17. joulukuuta 2002 nimityksen Otukpon piispaksi, ja hänet konsekroi piispaksi 23. helmikuuta 2003 John Olorunfemi Onaiyekan, jota avustivat Athanasius Atule Usuh ja Joseph Sunday Ajomo.

## Lähteet
Nordisk familjebok

**Nordisk familjebok** on ruotsalainen tietosanakirja. Sen ensimmäinen laitos ilmestyi 20 niteenä vuosina 1876–1899. Toinen laitos, jota yleensä kutsutaan nimellä *Uggleupplagan* kirjan selkämyksessä olleen pöllökuvan vuoksi, ilmestyi 38 niteenä vuosina 1904–1926. Tietosanakirjan toinen laitos sisältää noin 182 000 hakusanaa ja sitä pidetään yleensä Ruotsin täydellisimpänä kirjamuotoisena ensyklopediana.

Linköpingin yliopiston Project Runeberg on skannannut ja ladannut Internetiin Nordisk familjebokin kaksi ensimmäistä laitosta.

## Aiheesta muualla

* Nordisk familjebok Project Runebergin sivuilla 
* Artikkeli Nordisk familjebokista tietosanakirjan itsensä sivuilla
René Osvaldo Rebolledo Salinas

**René Osvaldo Rebolledo Salinas** (s. 22. syyskuuta 1958 Cunco) on chileläinen roomalaiskatolinen piispa. Hänet vihittiin papiksi Araucaníaan 25. elokuuta 1984 ja nimitettiin Osornon piispaksi 8. toukokuuta 2004. Piispaksi konsekroinnin suoritti 19. kesäkuuta Francisco Javier Errázuriz Ossa, jota avustivat Alejandro Goic Karmelic ja Sixto José Parzinger Foidl.

## Lähteet
Stella Heiß

**Stella Heiß** (s. 15. tammikuuta 1993 Köln) on saksalainen curlingpelaaja. Hän on jääkiekkoilija Josef Heißin tytär. Hän kilpaili vuoden 2010 talviolympialaisissa Vancouverissa ja sijoittui joukkueineen kuudenneksi. Hän oli mukana voittamassa kultaa curlingin Euroopan-mestaruuskilpailuissa 2009 ja naisten maailmanmestaruuskilpailuissa 2010.

## Lähteet
Germaaninen kantakieli

**Germaaninen kantakieli** eli **kanta­germaani** on hypoteettinen kantakieli, josta nykyiset germaaniset kielet ovat kehittyneet. Sitä ei pitkään tunnettu kirjallisista lähteistä, mutta myöhempi tutkimus on löytänyt jäänteitä sen myöhäismuodoista.  

Yleisesti ajatellaan, että kielen alkukoti sijaitsi noin vuonna 700 eaa. niin sanotun Jastorf-kulttuurin alueella nykyisen pohjoisen Saksan ja nykyisen Tanskan alueilla. Jorma Koivulehto on esittänyt, että alkukoti on ulottunut tätä pohjoisemmaksi, mutta hänen ajatuksensa ovat saaneet lähinnä kannatusta Suomen tutkijayhteisöissä.  

Eteläisessä Skandinaviassa arviolta 1700 eaa. – 600 eaa. vallinneen pohjoisen pronssikauden kulttuurin keskuudessa indo­eurooppalaisesta kantakielestä syntyi vähitellen germaaninen kantakieli. Kieltä puhuttiin luultavasti noin vuosina 700 eaa. – 500 jaa. eli noin 1&nbsp;000 vuoden ajan. Tuona aikana kantagermaani kuitenkin jo koki muutoksia. Loppuvaiheessa kanta­germaani oli jo luultavasti jakautunut murteisiin, joista osa hävisi kokonaan käytöstä ja osasta kehittyivät nykyään puhutut germaaniset kielet. Germaanisesta kantakielestä kehittyi esimerkiksi pohjoisgermaaninen kielimuoto, joka myöhemmin vaihtui kantaskandinaaviksi. 

Noin vuodesta 850 eaa. alkanen viileät säät saivat osan kansasta siirtymään nykyisen Saksan ja Alankomaiden alueille. Osa väestöstä jäi Skandinaviaan sen nykyiseksi väestöksi, ja pohjoisgermaaniset eli skandinaaviset kielet kuten ruotsi, norja ja tanska periytyvät heiltä. Näin germaaniheimot saivat alkunsa ja tästä syystä saksa ja hollanti ovat ruotsia osaavan osittain ymmärrettävissä. 

## Fonologia

## Kielioppi

### Nominit
Kantagermaanissa nomineihin kuuluivat substantiivit, adjektiivit, pronominit, kvanttorit ja useimmat artikkelit (engl. *determiners*).

## Kantasuomen lainasanat
Germaanisesta kantakielistä on saatu runsaasti tärkeitä lainasanoja kantasuomen eri muotoihin. Lainasanat kuvaavat kantasuomen puhujien kokemaan kulttuurimurrosta, sillä vanhimmat selvästi maatalouteen viittaavat sanat, kuten *[[ruis]]* ja *[[kaura]]* ovat germaanisperäisiä. Myös sana *äiti* on peräisin kantagermaanista. Tätä seikkaa on usein käytetty todisteena itämerensuomalaisten ja germaanista kantakieltä puhuneiden indoeurooppalaisten läheisistä ja rauhanomaisista suhteista. Suomen kielen miehiä kuvaavat sanat ovat taas hyvin vanhoja, eikä niitä ole lainattu toisista kielistä.

## Lähteet
Theodor Kettmann

**Theodor Kettmann** (s. 27. marraskuuta 1938 Besten bei Ankum) on saksalainen roomalaiskatolinen piispa. Hänet vihittiin papiksi Osnabrückiin 1. helmikuuta 1964 ja nimitettiin sen vihkipiispaksi sekä Busiriksen titulaaripiispaksi 27. marraskuuta 1978. Piispaksi konsekroinnin suoritti 18. helmikuuta 1979 Helmut Hermann Wittler, jota avustivat Karl-August Siegel ja Max Georg von Twickel.

Kettmann erosi tehtävistään vihkipiispana 30. marraskuuta 2011.

## Lähteet
Jukka Halme (kirjallisuuden asiantuntija)

**Jukka-Petteri Halme** (s. 20. joulukuuta 1967) on suomalainen tieteis- ja fantasiakirjallisuuden harrastaja-asiantuntija ja fandom-aktiivi. Halme oli perustamassa Suomen Tolkien-seuraa 1990-luvun alussa. Hän on kirjoittanut arvosteluja ja artikkeleita *[[Tähtivaeltaja]]*-lehteen. Halme lanseerasi uuskumman käännökseksi new weirdille ja toimitti teoksen *[[Uuskummaa?|Uuskummaa? Modernin fantasian antologia]]* vuonna 2006. Halme on toimittanut alan tietoteoksia ja toiminut Helsingin Finnconien puheenjohtajana vuosina 2006, 2009 ja 2013 sekä Helsingin SF-seuran Tähtifantasia-palkinnon raadin puheenjohtajana. Halme oli Tukholman vuoden 2011 Euroconin ja vuoden 2014 Finnconin fanikunniavieras ja on vuoden 2015 Pietarin Euroconin fanikunniavieras. Hän on naimisissa ja työskentelee Helsingin kaupungille. 

## Teokset
* 
* 
* 
* 
* 
* 
* 
* 

## Lähteet

## Aiheesta muualla
* Ann VanderMeer: European Interviews – Jukka Halme, Finland. 
* .
Statoil-Havnen

**Statoil-Havnen** (LOCODE:  DK STT) on Tanskan Sjællandin saaren Kalundborgin lahden (vuonon) rannalla sijaitsevan Kalundborgin kaupunginsataman yhteydessä oleva yksityinen, Statoilin Tanskan öljynjalostamon öljy- ja öljytuotelaituri. Tämä laituri luokitellaan omistuspohjansa takia usein omaksi satamakseen;  se kuuluu rahtimääränsä puolesta Tanskan suurimpiin. 

Statoilin Kalundborgin öljynjalostamo on Tanskan suurin öljynjalostamo 5,5 miljoonan raakaöljytonnin vuosikapasiteetillaan. Jalostamon tuotanto palvelee Itämeren alueen markkinoita, esimerkiksi Statoilin huoltamoita Skandinaviassa ja Baltian maissa.

## Rahdin määrä
Satamaan tuodaan tyypillisesti 4–5 miljoonaa tonnia raakaöljyä ja sieltä laivataan poisvietäväksi 2,5–3 miljoonaa tonnia öljynjalostustuotteita vuosittain. Satamassa käy suuruusluokkaa 500–800 alusta vuosittain, joista vähemmistö on raakaöljyä tuovia öljytankkereita (kooltaan suurempia) ja enemmistö pienempiä öljynjalostustuotteita kuljettavia tankkialuksia.

## Lähteet

## Aiheesta muualla
*Plan for nødområderne: Kalundborg Fjord, Kalundborg Havn  (naturstyrelsen.dk)
Haywire (elokuva)

**Haywire** on vuonna 2011 ensi-iltansa saanut yhdysvaltalainen toimintatrilleri, jonka ohjasi Steven Soderbergh. Pääosissa näyttelevät Gina Carano, Michael Fassbender, Ewan McGregor, Bill Paxton, Channing Tatum, Antonio Banderas, ja Michael Douglas. Elokuvan tarina kertoo naisagentista, joka joutuu petetyksi viimeisimmän tehtävänsä yhteydessä. Elokuvan Suomen ensi-ilta oli 13. huhtikuuta 2012.

## Lähteet
David Holmes

**David Holmes** voi tarkoittaa ainakin seuraavia henkilöitä:

* David Holmes (1769–1832), Mississippin osavaltion ensimmäinen kuvernööri
* David Holmes (s. 1969), pohjoisirlantilainen muusikko ja säveltäjä
* David Holmes (s. 1981), muun muassa *Harry Potter* -elokuvissa esiintynyt brittiläinen sijaisnäyttelijä.
Onni etsii asuntoa

**Onni etsii asuntoa** on Thure Bahnen ohjaama elokuva vuodelta 1955. Elokuva kuului tuotantoyhtiö Suomen Filmiteollisuuden 20-vuotisjuhlavuoden 1954 ohjelmaan, mutta esitys lykkääntyi seuraavaan vuoteen. Elokuvan käsittelytyyli ja sivujuonteet liittyvät rillumareiperinteeseen. Se oli Bahnen kolmas ja viimeinen ohjaustyö – hän kuoli tammikuussa 1956.

## Näyttelijät

## Vastaanotto

Aikalaisarvioissa tarinaa pidettiin mahdottomana, siinä on liikaa seikkailuja, eikä antoisasta aiheesta ole otettu irti riittävästi. Kiitosta saivat näyttelijöistä Mai-Brit Heljo, joka luo tyhjästä tyylikkään naistyypin, ja Aku Korhonen, jonka suoritus arvioitiin elokuvan hauskimmaksi. 

Eräissä myöhemmissä arvioissa todetaan, että elokuva on raskasta katsottavaa ja SF:n ”komedialinjalla silkkaa b-luokan metritavaraa”.

## Lähteet
Anthony John Valentine Obinna

**Anthony John Valentine Obinna** (s. 26. kesäkuuta 1946 Emekuku) on nigerialainen roomalaiskatolinen arkkipiispa. Hänet vihittiin papiksi Owerrin hiippakuntaan 9. huhtikuuta 1972 ja nimitettiin sen johtoon 1. heinäkuuta 1993. Piispaksi konsekroinnin suoritti 4. syyskuuta Carlo Maria Viganò, jota avustivat Mark Onwuha Unegbu ja Gregory Obinna Ochiagha.

Owerrin korotuttua arkkihiippakunnaksi Obinna sai nimityksen sen arkkipiispaksi 26. maaliskuuta 1994.

## Lähteet
Hans Henrik Fattenborg

**Hans Henrik Fattenborg** (8. lokakuuta 1769 Pohja – 10. toukokuuta  1849 Kaarina) oli suomalainen pappi, kielitieteilijä, professori ja yliopiston rehtori.  

Fattenborgin vanhemmat olivat maanmittari Hans Fattenborg ja Anna Maria von Glan ja puoliso Vendla Johanna Nylander. Opiskeltuaan Porvoon lukiossa 1781–1784 hän tuli ylioppilaaksi Turkuun 1787 ja valmistui filosofian maisteriksi 1795. Papiksi Fattenborg vihittiin joulukuussa 1808, teologian tohtori hänestä tuli 1831. Fattenborg oli 1812–1831 Turun akatemian, myöhemmin Helsingin yliopiston, itämaisten kielten professori ja yliopiston rehtori 1821–1822. Turun akatemian itämaisten dosenttina hän oli toiminut jo vuodesta 1796, historian ja siveysopin apulaisena vuodesta 1804 ja teologian apulaisena vuodesta 1808. Hän oli myös palkkapitäjänsä Piikkiön kirkkoherra 1808–1812. Turun tuomiokapitulin jäsen Fattenborg oli 1808–1812 ja apujäsen 1814–1815. Fattenborg julkaisi paljon käytetyn sanakirjan *Grekiskt handlexicon öfver Nya Testamentet* (1842).

## Lähteet
Kosterhavetin kansallispuisto

**Kosterhavetin kansallispuisto** on Ruotsissa Länsi-Götanmaan läänissä sijaitseva merellinen kansallispuisto. Se sijaitsee Strömstadin ja Tanumin kuntien alueella sekä rajautuu Norjan puolella olevaan Ytre Hvalerin kansallispuistoon. 

Vuonna 2009 perustettu puisto on kooltaan 38 878 hehtaaria. Samaan aikaan perustetun Ytre Hvalerin puiston kanssa yhteenlaskettu pinta-ala on noin 80 000 hehtaaria.

Kosterhavet on Ruotsin ensimmäinen kansallispuisto, joka on merenpinnan alapuolella ja sieltä löytyy myös maan ainoa koralliriutta. Puistosta löytyy veden pinnan alta yli 6000 erilaista eläin- ja levälajia, joista silmäkoralli ja noin 200 muuta lajia esiintyvät Ruotsissa vain siellä.

## Lähteet

## Aiheesta muualla

* Kansallispuiston kotisivut
Berndt Federley

**Berndt Federley** (22. joulukuuta 1799 Sund – 13. tammikuuta 1863 Helsinki) oli suomalainen kuvernööri ja senaattori.

Federley toimi senaatissa virkamiehenä. Vuonna 1841 hänet nimitettiin tullilaitoksen ylitirehtööriksi, vuonna 1847 Vaasan läänin kuvernööriksi, 1854 Kuopion läänin kuvernööriksi, ja vuonna 1855 hänet kutsuttiin senaatin kamaritoimituskunnan päälliköksi. Hän puolusti senaattorina ollessaan säätyjen oikeuksia. Hän oli senaatissa vähemmistössä, joka vastusti valtiopäivien korvaamista Tammikuun valiokunnalla, minkä kannan keisari hyväksyi, mutta Federley joutui kuitenkin siirtymään oikeusosastoon 1862 ja erosi senaatista.

Juristi, virka- ja valtiopäivämies Carl Federley oli Berndt Federleyn poika.

## Lähteet

## Aiheesta muualla
*
Tour de Ski 2012–2013

**[[Tour de Ski]] 2012–2013** kilpailtiin 29. joulukuuta 2012 – 6. tammikuuta 2013. Osakilpailut käytiin Oberhofissa, Val Müstairissa, Toblachissa ja Val di Fiemmessä. Seitsemättä kertaa järjestettävään kilpailusarjaan puolustavina mestareina lähtivät naisten puolelta Justyna Kowalczyk ja miesten puolelta Dario Cologna.

Naisten kiertueen voitti neljännen kerran peräkkäin Puolan Justyna Kowalczyk. Miesten puolella voiton otti ensimmäisen kerran Venäjän Aleksandr Legkov.

## Naisten osakilpailut

## Miesten osakilpailut

## Lähteet
*Virallinen kotisivu
Into the Silence

__NOTOC__
**Into the Silence** on suomalaisen progressiivisen metallin yhtyeen Sethianin ensimmäinen studioalbumi. Se on julkaistu vuonna 2003 levymerkillä Spinefarm Records.

## Kappaleet
#
#
#
#
#
#
#
#
#
#
#
#

## Kokoonpano

* Tapio Wilska – laulu
* Jussi Koponen – kitara, laulu
* Juuso Jalasmäki – kitara, laulu
* Marco Kautonen – kitara
* Sam Silvennoinen – basso
* Jukka Nevalainen – rummut

### Vierailevat muusikot
* Janne Järvensivu – taustalaulu
* Hanna Wilska – taustalaulu
* Tuomas Holopainen – kosketinsoitin
* Nils Ursin – kosketinsoitin

### Tuotanto
* Tuomo Valtonen – äänittäjä
* Mikko Karmila – miksaaja
* Mika Jussila – masteroija

## Arvostelut
* Imperiumi.net: 
* Soundi: 

## Lähteet

## Aiheesta muualla
* 
* Into the Silence discogs.com -sivustolla
Keskinormaali

__NOTOC__**Keskinormaali** on geometriassa suora, joka kulkee janan keskipisteen kautta eli jakaa sen kahteen yhtä suureen osaan ja on samalla janan normaali.  Janan ja normaalin välinen kulma on 90°.

## Janalla
Janalle voidaan piirtää mihin tahansa pisteeseen normaali, mutta janalla on vain yksi keskinormaali. Keskinormaali on tasolle syntyvä ura, joka koostuu kummastakin janan päätepisteestä yhtä kaukana olevista pisteistä.

### Keskinormaalin konstruktio
Janalle voidaan piirtää keskinormaali käyttäen vain harppia ja viivainta. Merkitään janan päätepisteet A ja B. Otetaan harppiin säteeksi janan mitta ja piirretään ympyrät keskipisteinään A ja B. Ympyränkaaret leikkaavat kahdessa pisteessä C ja D, mikäli säteet ovat riittävän pitkät. Pisteen C etäisyydet janan päätepisteistä A ja B ovat yhtä suuret, ja samoin on pisteen D kohdalla. Silloin C ja D ovat kaksi keskinormaalin pistettä. Piirretään pisteiden C ja D kautta keskinormaalin suora.

## Kolmiossa
Kolmiossa keskinormaaliksi kutsutaan myös sitä janaa, joka jää keskinormaalista kolmion sisään. Janan päätepistettä kolmion sivulla kutsutaan keskinormaalin kantapisteksi. Keskinormaali ei yleensä kulje vastaisen kulman kärjen kautta ja näin käy vain tasasivuisessa kolmiossa tai tasakylkisen kolmion huipussa.

### Keskinormaalien leikkauspiste
Kaikki kolme kolmion keskinormaalia leikkaavat samassa pisteessä. Tätä pistettä kutsutaan kolmion merkilliseksi pisteeksi  ja Eulerin suoran yhdeksi pisteeksi.

### Kolmion ympäri piirretty ympyrä
Tämä piste on kolmion ympäri piirretyn ympyrän keskipiste. Koska keskipiste on ympyrän keskipiste ja kolmion kärjet sijaitsevat ympyrällä, on ovat janat keskipisteestä kolmion kärkiin ympyrän säteitä ja siten keskenään yhtä pitkät. Keskipiste on siten piste, joka on yhtä kaukana kolmion kaikista kärjistä. Yhtä pitkien säteiden rajoittamat kolmiot ovat siten tasasivuisia kolmioita. Keskinormaalit ovat näiden kolmioiden korkeusjanat ja halkaisevat kolmiot kahteen yhtenevään suorakulmaiseen kolmioon.

## Analyyttinen geometria
### Tasogeometriassa
Merkitään janan päätepisteitä \scriptstyle A(x_A,y_A) ja \scriptstyle B(x_B,y_B). Janan keskipiste ***M*** on \scriptstyle M(x_0,y_0)=M\left ( \frac{x_B+x_A}{2},\frac{y_B+y_A}{2} \right ).  Tämän pisteen kautta kulkeva normaali on janan keskinormaali. Sen kulmakerroin päätellään janan kulmakertoimesta, joka on 
:k_j=\frac{y_B-y_A}{x_B-x_A}. 
Kulmakertoimien kohtisuoruusehdon mukaisesti normaalin kulmakertoimeksi saadaan
:k_n=\frac{-1}{k_j}=-\frac{x_B-x_A}{y_B-y_A}. 
Keskinormaalin yhtälö voidaan kirjoittaa keskipisteen ***M*** ja kulmakertoimen ***k<sub>n</sub>*** avulla 
:y-\frac{y_B+y_A}{2}=-\frac{x_B-x_A}{y_B-y_A}\left ( x-\frac{x_B+x_A}{2} \right ),
joka on normaalimuodossa
:(x_B-x_A)x+(y_B-y_A)y- \tfrac{1}{2}\left ((y_B^2-y_A^2)+(x_B^2-x_A^2) \right )=0.

## Katso myös
* Kulmanpuolittaja jakaa kolmion kulman kahteen yhtäsuureen osaa.
* Keskijana eli **mediaani** kulkee kolmion kärjestä ja jakaa kolmion vastaisen sivun kahtia.

## Lähteet
*
* 
* 
*
* 

* 
* 
* 

### Viitteet
Wilska

**Wilska** on suomenkielinen sukunimi. Wilska-nimisiä henkilöitä:

* Alvar Wilska (1911–1987), suomalainen tiedemies
* Kaarlo Wilska (1910–1981), suomalainen näyttelijä ja SF:n järjestäjä
* Kimmo Wilska (s. 1956), suomalainen toimittaja
* Maininki Sippola-Wilska (1917–2008), suomalainen laulaja ja kansakoulunopettaja
* Marita Wilska, suomalainen juristi, kuluttaja-asiamies ja ylijohtaja
* Mikko Wilska (1877–1948), suomalainen kauppaneuvos, konsuli ja yritysjohtaja
* Seppo Wilska (1920–2000), suomalainen tekniikantutkija ja kemian tekniikan professori
* Tapio Wilska (s. 1969), suomalainen muusikko
* Terhi-Anna Wilska (s. 1967), suomalainen sosiologian professori.
Main Source

**Main Source** oli kanadalais-yhdysvaltalainen hip hop -ryhmä, joka perustettiin vuonna 1989. Yhtyeen jäsenet olivat K-Cut, Mikey D, Sir Scratch ja Large Professor.

## Diskografia
### Albumit
**Breaking Atoms* (1991)
**Fuck What You Think* (1994)